A CB-rádió (angol rövidítés a Citizen's Band radio kifejezésből) egy nem engedélyköteles, félduplex összeköttetésre alkalmas rádiókommunikációs eszköz. Ebben a feladatban egy 1980-as években működő taxitársaság CB-rádióforgalmát tartalmazó naplóval kell feladatokat megoldania.

A cb.txt forrásállomány soraiban egy megadott percben egy megadott sofőr által indított adások számát rögzítettük mint bejegyzést a következő sorrendben:

* a bejegyzés percéhez tartozó óra, egész szám (6–13), például: 6
* a bejegyzés percértéke, egész szám (0–59), például 1
* a megadott percen belül a sofőr által indított adások száma, egész szám, például:
* a sofőr beceneve, szöveges adat, például: Bandi

Feltételezheti, hogy minden sofőrnek egyedi beceneve van.

Az állomány első sora a mezőneveket tartalmazza, az adatokat pontosvesszővel választottuk el, a bejegyzések (sorok) idő szerint növekvő rendben vannak.



1. Készítsen programot a következő feladatok megoldására, amelynek a forráskódját cbradio néven mentse el!
2. Olvassa be a cb.txt állományban lévő adatokat és tárolja el egy olyan adatszerkezetben, ami a további feladatok megoldására alkalmas! Az állományban legfeljebb 500 sor lehet.
3. Határozza meg és írja ki a képernyőre a minta szerint, hogy hány bejegyzés található a forrásállományban!
4. Döntse el és írja ki a képernyőre a minta szerint, hogy található-e a naplóban olyan bejegyzés, amely szerint a sofőr egy percen belül pontosan 4 adást indított! A keresést ne folytassa, ha az eredményt meg tudja határozni!
5. Kérje be a felhasználótól egy sofőr nevét, majd határozza meg a sofőr által indított hívások számát a napló bejegyzéseiből! Az eredményt a minta szerint írja ki a képernyőre! Ha olyan sofőr nevét adja meg a felhasználó, aki nem szerepel a naplóban, akkor a „Nincs ilyen nevű sofőr!” mondat jelenjen meg!
6. Készítsen AtszamolPercre azonosítóval egész típusú értékkel visszatérő metódust vagy függvényt, ami a paraméterként megadott óra- és percértéket percekre számolja át! Egy óra 60 percből áll. Például: 8 óra 5 perc esetén a visszatérési érték: 485 (perc).
7. Készítsen szöveges állományt cb2.txt néven, melybe a forrásállományban található bejegyzéseket írja ki új formátumban! Az órákat és a perceket percekre számolja át az előző feladatban elkészített metódus (függvény) hívásával! Az új állomány első sorát és az adatsorokat a minta szerint alakítsa ki!
8. Határozza meg és írja ki a minta szerint a sofőrök számát a forrásállományban található becenevek alapján! Feltételezheti, hogy nincs két azonos becenév.
9. Határozza meg a legtöbb adást indító sofőr nevét! A sofőr neve és az általa indított hívások száma a minta szerint jelenen meg a képernyőn!

**Minta, ha szerepel a megadott nevű sofőr:**



**Minta, ha nem szerepel a megadott nevű sofőr:**



**Minta cb2.txt:**

